ནང་རྟེན་གྱི་སྐོར་ལ།གྲལ་དབུས་སུ།རྗེ་ཡབ་སྲས་གསུམ་དང་འཁོར་དག་པ་རྣམ་བརྒྱད་ཀྱི་གྱན་ཐང་དང་།གཡས་གཡོན་དུ་གསང་བདག་འཁོར་ཆེན་དང་རྟ་མགྲིན་ལྕགས་རལ་གཉིས་ཀྱི་ཐང་གམདུན་དུ་གསེར་ཁྲི་རིམ་བྱོན་གྱི་བཞུགས་ཁྲི་དང་།རྗེ་ཡབ་སྲས་གསུམ་གྱི་སྨན་སྐུ་མི་ཚད་ཅན་དང་།སྐུ་རྒྱུ་གསེར་ཟངས་ལས་གྲུབ་པའི་རྗེ་ཡབ་སྲས་གསུམ་གྱི་སྐུ་འདྲ་ཆུང་བ།མཐའ་བསྐོར་གྱི་ཀུན་དགའ་ར་བའི་ནང་དུ་བཀའ་འགྱུར་དང་རྗེ་ཡབ་སྲས་གསུམ་གྱི་གསུང་འབུམ།སྟོན་པ་གཙོ་འཁོར་གསུམ་གྱི་སྨན་སྐུ་མི་ཚད་ཅན་དང་།བསྟན་འགྱུར་དང་རྗེ་ཡབ་སྲས་གསུམ་གྱི་གསུང་འབུམ་སོགས་མང་དུ་བཞུགས།དྲི་གཙང་ཁང་དུ།རྟེན་གཙོར།སྐུ་རྒྱུ་ཤིང་ལས་བཞེངས་པའི་འཇམ་དབྱངས་ཀུན་གཟིགས་ཀྱི་སྐུ་བརྙན་མཐོ་ཚད་ལ་སྤྱི་ཁྲི་བརྒྱད་ཅན་དང་།མཐའ་བསྐོར་གྱི་ཀུན་དགའ་ར་བའི་ནང་དུ་གསེར་ཟངས་ལས་གྲུབ་པའི་འཇམ་དབྱངས་སྟོང་སྐུ་ཁྲི་གང་ཅན།སྨན་འདམ་ལས་བཞེངས་པའི་རྗེ་བཙུན་ཆོས་ཀྱི་རྒྱལ་མཚན་གྱི་སྐུ་འདྲ་མི་ཚད་ལྷག་ཅན་བཅས་བཞུགས།ཟུར་གྱི་མགོན་ཁང་ནང་དུ།འཇིགས་བྱེད་ལྷ་བཅུ་གསུམ་མ་དང་།གུར་ལྷ་བརྒྱད།དཔལ་ལྡན་ལྷ་མོ་བཅས་ཀྱི་གྱན་ཐང་དང་།གུར་ལྷ་མོ་སོགས་ཀྱི་གསེར་སྐུ་དང་སྨན་སྐུ་བྱིན་ཅན་མང་པོ་བཞུགས།རྟེན་རྙིང་གི་སྐོར་ལ།འགྲོ་མགོན་ཆོས་རྒྱལ་འཕགས་པས་གནང་བར་གྲགས་པས་གསེར་མགོན་རྡོ་རྗེ་གུརདང་།ཡང་ཏཱ་མིང་གོང་མ་ཟོན་ཏེ་ཡིས་གནང་བའི་ཐུབ་དབང་གི་གསེར་སྐུ་གསོ་སྦྱོང་སྟོན་པ།སྤྱི་ལོ་ལོར་ལྷ་ས་དགའ་ལྡན་དགོན་པའི་རྟེན་ཁྲོད་ནས་གདན་དྲངས་ཤིང་།རྒྱུ་རྡོ་གཡའ་མ་ལས་གྲུབ་པའི་གུར་མགོན་འཁོར་བཅས་དང་།སྐུའི་རྒྱབ་ངོས་སུ་ལཉྫས་བྲིས་པའི་རྟེན་འབྲེལ་སྙིང་བོ་ཡོད་པའི་རྡོ་སྐུ་ངོ་མཚར་ཅན།མཚན་སྒྲོགས་སྤྲུལ་སྐུ་ངག་དབང་འཇམ་དཔལ་བསྟན་པ་རབ་རྒྱས་ལ་ཆིན་རྒྱལ་རབས་ཀྱི་གོང་མ་ཞིག་གིས་གནང་བའི་རྗེ་སྐུ་ཐགས་དྲུབས་མ།སྐྱབས་འགྲོའི་ཚོགས་ཞིང་།བླ་མཆོད་ཚོགས་ཞིང་བཞེངས་སྟངས་མི་འདྲ་བ་གཉིས།སྒོ་དམར་ལྷ་བཟོ་བློ་གྲོས་ཀྱིས་བཞེངས་པར་གྲགས་པའི་མཁའ་སྤྱོད་མའི་ཞིང་བཀོད་དང་།རྒྱ་གར་གྲུབ་ཆེན་བརྒྱད་ཅུ་བཅས་ཀྱི་ཐང་རྙིང་།སྤྱི་ལོ་ལོའི་ཟླ་བ་གསུམ་པའི་ཚེས་བཅུ་གཅིག་ཉིན་ཨ་ལགས་འཇིགས་མེད་ཚང་དང་།རོང་བོ་དགོན་ཆེན་གྱི་ཚོགས་ཆེན་དབུ་མཛད་ཟུར་བ་ས་སྐོར་དགེ་འདུན་དོན་གྲུབ་རྣམ་གཉིས་ཀྱིས་རྒྱལ་དབང་སྐུ་ཕྲེང་བཅུ་བཞི་བ་མཆོག་ལ་རོང་བོ་དགོན་ཆེན་གདན་ས་གསུམ་ལ་རྟེན་སྐལ་ཞུས་པ་ལྟར།ཁོང་གིས་སྟོན་པ་ཤཱཀྱ་ཐུབ་པ་དང་།ཐུགས་རྗེ་ཆེན་པོ་ཕྱག་སྟོང་སྤྱན་སྟོང་གཉིས་ཀྱི་སྐུ་འདྲ་ཁྲི་གང་ཅན།འཇམ་དབྱངས་དང་།སྒྲོལ་མ།སྟོན་པ་གསུམ་གྱི་སྐུ་འདྲ་ཐོ་གང་ཅན་བཅས་གནང་པ་སོགས་གནའ་དེང་གི་སྐུ་གསུང་ཐུགས་རྟེན་བྱིན་ཅན་མང་པོ་བཞུགས།བཀྲ་ཤིས་སྒོ་མང་ནང་དུ།སྟོན་པ་དང་།རྗེ་ཙོང་ཁ་པ།སྒྲོལ་ལྗང་།འཇམ་དབྱངས།ཇོ་སྐུ་བཅས་ཀྱི་སྨན་སྐུ་མི་ཚད་ཅན་དང་།མཐའ་བསྐོར་གྱི་ཀུན་དགའ་ར་བའི་ནང་དུ་རྒྱན་དྲུག་མཆོག་གཉིས་དང་།ལམ་རིམ་བླ་བརྒྱུད།གཞན་བླ་སྤྲུལ་སྣ་ཚོགས་བཅས་ཀྱི་སྨན་སྐུ་ཆུང་བ།བཀའ་བསྟན་གཉིས་དང་རྗེ་ཡབ་སྲས་གསུམ་གྱི་གསུང་འབུམ།ཡབ་རྗེ་སྐལ་ལྡན་རྒྱ་མཚོའི་གསུང་འབུམ་སོགས་ཆོས་དཔེ་མང་པོ་བཞུགས།འདུ་ཁང་སྒོ་འཕྱོར་དུ།རྐ་སར་ལྷ་རིས་པ་ཀུན་བཟང་གིས་སྤྱི་ལོ་ལོར་བཞེངས་པའི་རྒྱལ་ཆེན་བཞི་དང་།གཞན་སྲིད་པའི་འཁོར་ལོ།བསྟན་མ་བཅུ་གཉིས།རྨ་ཆེན་སྦོམ་ར།ཨ་མྱེས་བྱ་ཁྱུང་བཅས་ཀྱི་གྱན་ཐང་བཞུགས།